**Să nu mă uiţi !**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu mă uiți, eu voi pleca pe mările pustii,

pământul e bolnav de-o molimă perfidă

și mă întorc în plin război de pandemii

să-ngrop iubirea care-a fost umanoidă

Să nu mă uiți, eu am să plec spre un ținut barbar,

unde nici sufletul nu îsi mai are locul

și-am să mănânc foarte puțin, și- am să mă- mbrac sumar

și-mi vei citi-ntr-o epopee nenorocul

Înveșmântează-te și tu în rochii lungi de vânt

și hai să vezi printre ținuturi ancestrale

cum să trăiești singurătatea lumii pe pământ

și cum să mori printre cetăți medievale

Să nu mă uiți, eu plec de azi pe un tărâm străin

și am să mor sărac, și-am să trăiesc din milă,

unde barbarii știu că a iubi este sublim

și-n lume a iubi, e-o boală inutilă